Държавен вестник, бр. 28, 2014 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  28
тема от или извън тематичния обхват на музей, 
колекция или на отделни ДКЦ. 
(2) Временни експозиции могат се органи­
зират в страната и в чужбина. 
(3) Документацията за временните експо­
зиции в страната се одобрява от директора 
на музея, в който се представя експозицията.
Чл. 13. (1) За организиране на временни 
експозиции се:
1. изготвя концепция за създаване на вре­
менна експозиция и списък на движимите 
културни ценности; 
2. сключва договор между изпращащата и 
приемащата страна; 
3. осигуряват условията по чл. 8, ал. 1, т. 6.
(2) За сключването на договор по ал. 1, т. 2 
е необходимо да се:
1. изготви експертна оценка за ДКЦ, вклю­
чени в експозицията, съгласно стандартни 
изисквания за описание на състоянието на 
експонатите, определени в протокол за състо­
янието съгласно приложение № 2; 
2. изготви оценка на застрахователната 
стойност на ДКЦ, включени в експозицията;
3. уредят правата за използването на всич­
ки материали, включени в подготовката на 
експозицията, с носителите на авторски права 
върху тях.
(3) Оценките по ал. 2, т. 1 и 2 са неразделна 
част от документацията на експозицията и се 
изготвят:
1. за музеите – от комисии, назначени със 
заповед на директора на музея, в които задъл­
жително участват уредници и реставратори;
2. за колекциите или единични ДКЦ, соб­
ственост на физически и юридически лица – от 
собствениците при условията на сключен до­
говор със специалисти в съответната област.
(4) В случаите, когато представянето е 
свързано с транспортиране, задължително се 
предприемат мерки с оглед застраховането 
или осигуряването на държавна гаранция, спе­
циалната опаковка и охраната на движимите 
културни ценности.
(5) За осигуряване на държавна гаранция 
за временни експозиции в страната музеите 
подават искания до министъра на културата 
ежегодно до 1 септември на текущата година 
за временни експозиции, планирани през след­
ващата година. 
Чл. 14. (1) Договорът за организиране на 
временна експозиция задължително съдържа:
1. права и задължения на изпращащата 
страна относно:
а) предварително получаване от приемащата 
страна на доклад за стандартните условия (безо­
пасност, осветление и микроклимат), осигурени 
в сградата и залите, и плана на експозиционното 
пространство, включително налични витрини 
и съоръжения – в брой и размери;
б) изваждането на ДКЦ от експозицията в 
случай на повреда или друга сериозна промяна 
на състоянието по време на транспортирането, 
съхранението и експонирането; 
в) определянето на експерти, които ще под­
пишат протокола за състоянието на ДКЦ при 
предаването и приемането им на приемащата 
страна;
2. права и задължения за приемащата страна 
относно:
а) осигуряване на контрол, който изключва 
подправяне, копиране, както и всяка физическа 
или химическа намеса върху експонатите за 
целия срок на предоставяне на експозицията;
б) незабавно уведомяване на изпращащата 
страна за евентуални повреди, липси на пре­
доставените експонати или детайли от тях и 
забрана за предприемане на консервационни 
и реставрационни действия без писменото 
съгласие на изпращащата страна;
в) забраната за извършване на физически, 
химически или други намеси по отношение на 
експонатите в отсъствието на упълномощен 
представител от изпращащата страна;
г) условията за покриване на разходите за 
консервация и реставрация в случай на нанесена 
повреда на даден експонат след предаването 
му на приемащата страна, а при експозиции 
в чужбина – разходите по пътуването, преби­
ваването и работата на български реставратор 
до местосъхранението на експоната;
д) връщането на експонатите на изпращащата 
страна след представянето им в същото със­
тояние, в което са били при получаването им;
е) условията за фотографиране, филмиране 
или създаване на друг общ изглед от експози­
цията, предвиждащи дейността да се извършва 
под контрол на квалифицирани представители 
на приемащата или изпращащата страна;
ж) целите за фотографиране, филмиране или 
създаване на друг общ изглед от експозиция­
та – за документиране с архивни, образовател­
ни, научни и представителни или други цели; 
з) контрола върху условията по заснемането 
на експонатите от страна на публиката, когато 
това е изрично разрешено; 
и) осигуряване на подходящи условия за 
работа на упълномощените представители на 
изпращащата страна при разопаковане, провер­
ка на състоянието на експонатите, инсталиране, 
деинсталиране и опаковка на експонатите;
3. условията за транспортиране на експона­
тите, специална опаковка и охраната на ДКЦ 
по време на транспорта, поемане на застрахо­
вателни рискове или държавна гаранция.
(2) С договора по ал. 1 страните могат да 
уредят и други специфични условия. 
Чл. 15. По разпореждане на министъра 
на културата държавен или общински музей 
предоставя ДКЦ за участие във временни 
експозиции в страната и в чужбина. 
Чл. 16. (1) При организиране на временна 
експозиция в страната и в чужбина по разпо­
реждане на министъра на културата музеят 
има право да получи като компенсация част 
от договорената цена за представянето, съ­
ответстваща на неговото участие. Размерът 
на компенсацията представлява процент от 
застрахователната оценка на експонатите и се 
определя за всеки музей от комисия, назначена 
със заповед на министъра на културата.